CELEX: 32019D0435
Language: da
Date: 2019-03-12 00:00:00
Title: Kommissionens afgørelse (EU) 2019/435 af 12. marts 2019 om forslaget til borgerinitiativ »Housing for All« (meddelt under nummer C(2019) 2004)

19.3.2019   
               
               
                  DA
               
               
                  Den Europæiske Unions Tidende
               
               
                  L 75/105
               
            
         KOMMISSIONENS AFGØRELSE (EU) 2019/435
         af 12. marts 2019
         om forslaget til borgerinitiativ »Housing for All«
         
            
               (meddelt under nummer C(2019) 2004)
            
         
         (Kun den tyske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for borgerinitiativet »Housing for All« er som følger: »Formålet med dette europæiske borgerinitiativ er at skabe bedre retlige og finansielle rammebetingelser for at lette adgangen til boliger for alle i Europa«.
                  
               
                     (2)
                  
                  
                     Målene for forslaget til borgerinitiativ er som følger: »Vi opfordrer EU til at træffe foranstaltninger for at lette adgangen til boliger for alle i Europa. Dette omfatter lettere adgang for alle til almene, betalelige boliger, fravigelse af Maastrichtkriterierne i forbindelse med investeringer i almene, betalelige boliger, bedre adgang til EU-midler for bygherrer, der opfører almennyttige og bæredygtige boliger, sociale, konkurrencebaserede regler for kortidslejemål og indsamling af statistik vedrørende boligbehovet i Europa«.
                  
               
                     (3)
                  
                  
                     I bilaget til forslaget til borgerinitiativ nævnes specifikt en række mål, der skal forfølges ved hjælp af EU-retsakter med henblik på at gennemføre traktaterne, nemlig:
                     
                                 —
                              
                              
                                 »Bedre adgang til offentligt støttede boliger i Den Europæiske Union«
                              
                           
                                 —
                              
                              
                                 »Fravigelse af Maastrichtunderskudskriterierne i forbindelse med offentlige investeringer i betalelige boliger«
                              
                           
                                 —
                              
                              
                                 »Lettere adgang til finansielle midler fra europæiske fonde for bygherrer, der opfører almene boliger«
                              
                           
                                 —
                              
                              
                                 »Vedtagelse af et harmoniseret regelsæt på europæisk niveau for korttidsleje af private boliger samt et tilstrækkeligt udbud af betalelige boliger«
                              
                           
                                 —
                              
                              
                                 »Medtagelse af standardiserede data om boligsituationen i Europa i det europæiske statistiske program«.
                              
                           
               
                     (4)
                  
                  
                     Traktaten om Den Europæiske Union (TEU) styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (5)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (6)
                  
                  
                     Kommissionen har beføjelse til at fremsætte forslag til EU-retsakter med henblik på at gennemføre traktaterne i forbindelse med følgende forhold:
                     
                                 —
                              
                              
                                 for så vidt angår samordning af medlemsstaternes love og administrative bestemmelser om adgang til at optage og udøve selvstændig erhvervsvirksomhed, på grundlag af artikel 53, stk. 1, og artikel 62 i traktaten om Den Europæiske Unions funktionsmåde (TEUF)
                              
                           
                                 —
                              
                              
                                 for så vidt angår bestemmelser om harmonisering af lovgivningerne vedrørende omsætningsafgifter, punktafgifter og andre indirekte skatter, i det omfang en sådan harmonisering er nødvendig for at sikre det indre markeds oprettelse og funktion og undgå konkurrenceforvridning, på grundlag af artikel 113 i TEUF
                              
                           
                                 —
                              
                              
                                 for så vidt angår indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion, på grundlag af artikel 114 i TEUF
                              
                           
                                 —
                              
                              
                                 for så vidt angår indbyrdes tilnærmelse af medlemsstaternes love og administrative bestemmelser, der direkte indvirker på det indre markeds oprettelse eller funktion, på grundlag af artikel 115 i TEUF
                              
                           
                                 —
                              
                              
                                 for så vidt angår yderligere bestemmelser med henblik på at undgå uforholdsmæssigt store underskud som fastsat i protokollen om proceduren i forbindelse med uforholdsmæssigt store underskud, der er knyttet som bilag til traktaterne, på grundlag af artikel 126, stk. 14, i TEUF
                              
                           
                                 —
                              
                              
                                 for så vidt angår gennemførelsesforordninger vedrørende Den Europæiske Socialfond, på grundlag af artikel 164 i TEUF
                              
                           
                                 —
                              
                              
                                 på området særlige aktioner ud over strukturfondene for som fastsat i artikel 174 i TEUF at fremme en harmonisk udvikling af Unionen som helhed ved at udvikle og fortsætte indsatsen for at styrke Unionens økonomiske, sociale og territoriale samhørighed, på grundlag af artikel 175, stk. 3, i TEUF
                              
                           
                                 —
                              
                              
                                 for så vidt angår bestemmelser vedrørende strukturfondenes opgaver, hovedmål og indretning, hvilket kan medføre en sammenlægning af fondene, på grundlag af artikel 177 i TEUF
                              
                           
                                 —
                              
                              
                                 for så vidt angår gennemførelsesforordninger vedrørende Den Europæiske Fond for Regionaludvikling, på grundlag af artikel 178 i TEUF
                              
                           
                                 —
                              
                              
                                 for så vidt angår foranstaltninger til udarbejdelse af statistikker, hvor det er nødvendigt for, at Unionen kan udøve sin virksomhed, på grundlag af artikel 338 i TEUF.
                              
                           
               
                     (7)
                  
                  
                     Af disse grunde — og for så vidt som formålet med nærværende forslag til borgerinitiativ er at udvirke forslag fra Kommissionen til EU-retsakter til gennemførelse af traktaterne med henblik på at forfølge målene i andet til femte led i betragtning 3 — falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. artikel 4, stk. 2, litra b), i forordning (EU) nr. 211/2011.
                  
               
                     (8)
                  
                  
                     Omvendt vedtages retsakter med henblik på anvendelse af bestemmelserne på området offentlige virksomheder og virksomheder, som medlemsstaterne indrømmer særlige eller eksklusive rettigheder, samt virksomheder, der har fået overdraget at udføre tjenesteydelser af almindelig økonomisk interesse, eller som har karakter af fiskale monopoler, på grundlag af artikel 106, stk. 3, i TEUF ikke efter forslag fra Kommissionen som krævet i henhold til artikel 4, stk. 2, litra b), i forordning (EU) nr. 211/2011, men af Kommissionen.
                  
               
                     (9)
                  
                  
                     Hvis det foreslåede borgerinitiativ skulle blive forelagt den i henhold til artikel 9 i forordning (EU) nr. 211/2011, forpligter Kommissionen sig ikke desto mindre til også at vurdere, om der er behov for at vedtage eller ændre retsakter på grundlag af artikel 106, stk. 3, i TEUF i lyset af deres relevans for emnet for dette initiativ.
                  
               
                     (10)
                  
                  
                     Derudover er der i henhold til artikel 3, stk. 2, i forordning (EU) nr. 211/2011 blevet dannet en borgerkomité og udpeget kontaktpersoner, og forslaget til borgerinitiativ er ikke åbenbart utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i TEU.
                  
               
                     (11)
                  
                  
                     Forslaget til borgerinitiativ »Housing for All« bør derfor registreres. Der bør indsamles støttetilkendegivelser til det foreslåede borgerinitiativ på grundlag af forståelsen i betragtning 6-9 —
                  
               VEDTAGET DENNE AFGØRELSE:
         
            Artikel 1
            
               1.   Forslaget til borgerinitiativ »Housing for All« registreres hermed.
            
            
               2.   Der kan indsamles støttetilkendegivelser til det foreslåede borgerinitiativ på grundlag af forståelsen i betragtning 6-9 i denne afgørelse.
            
         
         
            Artikel 2
            Denne afgørelse træder i kraft den 18. marts 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativet »Housing for All«, der repræsenteres ved Karin ZAUNER og Santiago MAS DE XAXÀS FAUS, der fungerer som kontaktpersoner.
         
         
            Udfærdiget i Strasbourg, den 12. marts 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.